Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2011 M. GEGUŽĖS 4 D. NUTARIMO NR. 518 „DĖL STEBĖSENOS INFORMACINĖS SISTEMOS NUOSTATŲ IR STEBĖSENOS INFORMACINĖS SISTEMOS DUOMENŲ SAUGOS NUOSTATŲ PATVIRTINIMO“ PRIPAŽINIMO NETEKUSIU GALIOS

2019 m. lapkričio 27 d. Nr. 1199

Vilnius

Lietuvos Respublikos Vyriausybė nutaria:

1. Pripažinti netekusiu galios Lietuvos Respublikos Vyriausybės 2011 m. gegužės 4 d. nutarimą Nr. 518 „Dėl Stebėsenos informacinės sistemos nuostatų ir Stebėsenos informacinės sistemos duomenų saugos nuostatų patvirtinimo“.

2. Pavesti Lietuvos Respublikos finansų ministerijai iki 2019 m. gruodžio 31 d. patvirtinti Stebėsenos informacinės sistemos nuostatus ir Stebėsenos informacinės sistemos duomenų saugos nuostatus.

3. Šio nutarimo 1 punktas įsigalioja 2020 m. sausio 1 d.

Ministras Pirmininkas	Saulius Skvernelis

Finansų ministras	Vilius Šapoka